ddrg/super_eurlex huggingface dataset:
DA Den Europæiske Unions Tidende C 247/21

Sag anlagt den 6. august 2008 — Laura Ashley mod KHIM — Tiziana Bucci (LAURA ASHLEY)

(Sag T-301/08)

(2008/C 247/42)

Stævningen er affattet på engelsk

Parter

Sagsøger: Laura Ashley Ltd (London, Det Forenede Kongerige) (ved solicitor J. Guise)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Tiziana Bucci (Viareggio, Italien)

Sagsøgerens påstande

— Afgørelsen truffet den 28. maj 2008 af Første Appelkammer ved Kontoret for Harmonisering i det Indre Marked (Varemærker og Design) i sag R 1237/2007-1 annulleres og der gives afslag på indsigelsen.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: Laura Ashley

Det omhandlede EF-varemærke: Ordmærket »LAURA ASHLEY« for forskellige varer i klasse 3, 18, 24 og 25

Indehaver af det i indsigelsessagen påberåbte varemærke eller tegn: Tiziana Bucci

Det i indsigelsessagen påberåbte varemærke eller tegn: Den internationale varemærkeregistrering nr. 311 675 af figurmærket »Ashley's« for varer i klasse 25, den italienske varemærkeregistrering nr. 517 151 af figurmærket »Ashleys's« for varer i klasse 3, 18, 24 og 25, den internationale varemærkeregistrering nr. 646 926 af figurmærket »Ashley's il primo Cashmere Italiano« for varer i klasse 25

Indsigelsesafdelingens afgørelse: Medhold i indsigelsen i dens helhed

Appelkammerets afgørelse: Afslag på klagen

Søgsmålsgrunde: Tilsidesættelse af artikel 8, stk. 5, i Rådets forordning nr. 40/94, idet appelkammeret undlod at fastslå, om sagsøgeren anvendte det ansøgte EF-varemærke uden rimelig grund
DA Den Europæiske Unions Tidende C 247/19

Sag anlagt den 28. juli 2008 — Berliner Institut für Vergleichende Sozialforschung mod Kommissionen

(Sag T-296/08)

(2008/C 247/38)

Processprog: tysk

Parter

Sagsøger: Berliner Institut für Vergleichende Sozialforschung eV (Berlin, Tyskland) (ved Rechtsanwalt U. Claus)

Sagsøgt: Kommissionen for De Europæiske Fællesskaber

Sagsøgerens påstande

— Annullation af Kommissionens beslutning af 23. maj 2008 vedrørende den afsluttende betaling inden for rammerne af projektet »Integrationsindikatorer og Generationsskifte« på grundlag af finansieringsaftale JLS/2004/INTI/077, for så vidt som sagsøgerens anmodning om en afsluttende betaling, der overstiger det bevilligede beløb med 59 592,77 EUR, ikke imødekommes.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Sagsøgeren og Kommissionen indgik i maj 2005 en kontrakt om støtte til et projekt inden for rammerne af INTI-programmet. Kommissionen bevilligede ved brev af 21. maj 2008 sagsøgeren en lavere afsluttende betaling, end sagsøgeren havde anmodet om. Sagsøgeren anfægter ved dette søgsmål tilbagevisningen af sagsøgerens anmodning om en betaling, der overstiger det godkendte beløb.

Sagsøgeren gør til støtte for søgsmålet gældende, at Kommissionens opfattelse, hvorefter en ændring af projektdeltagerne efter indgåelsen af finansieringsaftalen kun er mulig, hvis der indgås en passende ændringsaftale, ikke er korrekt, da der ikke kan udledes en bestemmelse herom af finansieringsaftalen. Kommissionen har endvidere afvist at anerkende udgifterne med begrundelser, som ikke er i overensstemmelse med finansieringsaftalen og den hidtidige myndighedspraksis.
—

Harmoniseringskontoret eller den anden part i sagen for appelkammeret tilpligtes at betale sagens omkostninger. Subsidiært tilpligtes Harmoniseringskontoret og den anden part i sagen for appelkammeret at betale omkostningerne in solidum.
DA Den Europæiske Unions Tidende C 247/16

Sag anlagt den 17. juli 2008 — Grazer Wechselseitige Versicherung mod Kommissionen

(Sag T-282/08)

(2008/C 247/31)

Processprog: tysk

Parter

Sagsøger: Grazer Wechselseitige Versicherung AG (Graz, Østrig) (ved Rechtsanwalt H. Wollmann)

Sagsøgt: Kommissionen for De Europæiske Fællesskaber

Sagsøgerens påstande

— Kommissionens beslutning K(2008) 1625 endelig udg. af 30. april 2008 (nr. C 56/2006, ex NN 77/2006 — Privatisering af Bank Burgenland) annulleres i sin helhed i henhold til artikel 231, stk. 1, EF.

— Kommissionen tilpligtes i henhold til procesreglementets artikel 87, stk. 2, at betale sagsøgerens omkostninger.

Søgsmålsgrunde og væsentligste argumenter

Sagsøgeren anfægter Kommissionens beslutning K(2008) 1625 endelig udg. af 30. april 2008, hvorved Kommissionen har fastslået, at den statsstøtte, som Østrig under tilsidesættelse af artikel 88, stk. 3, EF har ydet forsikringsselskabet Grazer Wechselseitige Versicherung AG og GW Beteiligungserwerbs- und -verwaltungs-GmbH i forbindelse med privatiseringen af HYPO Bank Burgenland AG, er uforenelig med fællesmarkedet.

Sagsøgeren har til støtte for søgsmålet for det første gjort gældende, at Kommissionen på flere punkter har anvendt artikel 87, stk. 1, EF urigtigt. I den forbindelse har sagsøgeren særligt anført, at der er talrige indikationer for, at den privatiserede banks markedsværdi på salgstidspunktet lå klart under den købspris, som sagsøgeren tilbød, hvorfor sagsøgeren ikke blev begunstiget ved salget.

Derudover anfægter sagsøgeren, at Kommissionen har anvendt princippet om den private sælger forkert. Sagsøgeren har i den forbindelse anført, at Kommissionens opfattelse, ifølge hvilken der med urette blev taget hensyn til Land Burgenlands hæftelse for visse af den privatiserede banks forpligtelser i forbindelse med accepten af det valgte bud, er ukorrekt. Sagsøgeren gør i denne sammenhæng endvidere gældende, at Kommissionen ikke har taget udgangspunkt i idealbilledet af en virkelig markedsøkonomisk investor, men derimod i fiktionen af en køber med uindskrænket risikovilje.

Sagsøgeren har endvidere anført, at Kommissionen ikke har godtgjort, at sagsøgerens bud efter gennemførelsen af alle nødvendige tilpasninger var nominelt dårligere end den konkurrerende bydendes bud.

Subsidiært har sagsøgeren gjort gældende, at Kommissionen har undladt at undersøge, om støtten — under forudsætning af, at der foreligger støtte — er forenelig med fællesmarkedet i lyset af artikel 87, stk. 3, litra c), EF.

Sagsøgeren har endelig anført, at den anfægtede beslutning er behæftet med en række begrundelsesmangler.
DA Den Europæiske Unions Tidende C 236/16

Sag anlagt den 21. juli 2008 — People's Mojahedin of Iran mod Rådet

(Sag T-284/08)

(2008/C 236/27)

Processprog: engelsk

Parter

Sagsøger: People's Mojahedin Organization of Iran (Auvers sur Oise, Frankrig) (ved lawyer J.-P. Spitzer og D. Vaughan, QC)

Sagsøgt: Rådet for Den Europæiske Union

Sagsøgerens påstande

— Rådets afgørelse 2008/583/EF annulleres, for så vidt som den vedrører sagsøgeren.

— Rådet for Den Europæiske Union tilpligtes at betale sagens omkostninger.

Søgsmålsgrunde og væsentligste argumenter

Sagsøgeren har i henhold til artikel 230 EF nedlagt påstand om delvis annullation, for så vidt som sagsøgeren er berørt, af Rådets afgørelse 2008/583/EF af 15. juli 2008 om gennemførelse af artikel 2, stk. 3, i forordning (EF) nr. 2580/2001 om specifikke restriktive foranstaltninger mod visse personer og enheder med henblik på at bekæmpe terrorisme og om ophævelse af afgørelse 2007/868/EF (1) (»den anfægtede afgørelse«).

Til støtte for sin påstand har sagsøgeren anført, at den anfægtede afgørelse bør annulleres, fordi der, for så vidt som den angår optagelsen af sagsøgeren på listen over terrororganisationer, på daværende tidspunkt ikke forelå nogen relevant afgørelse truffet af en kompetent national myndighed, som var tilstrækkelig til at danne grundlag for afgørelsen. Desuden har sagsøgeren anført, at afgørelsen bør annulleres, fordi det bevismateriale, som Rådet lagde til grund for afgørelsen — skønt den angiveligt var baseret på »nye oplysninger« og på en afgørelse fra en anden kompetent myndighed end den kompetente myndighed i Det Forenede Kongerige — ikke blev fremlagt for sagsøgeren, før afgørelsen blev vedtaget. Endvidere har sagsøgeren anført, at der ikke blev givet nogen begrundelse for, at oplysningerne skulle anses for nye eller relevante.

Sagsøgeren har anført, at den anfægtede afgørelse blev truffet uden en behørig bedømmelse af de nye oplysninger og af, hvorvidt de udgjorde et konkret og pålideligt bevismateriale, som godtgjorde, at sagsøgeren var impliceret i terrorvirksomhed, og som gav Rådet en beføjelse til at handle.

Desuden har sagsøgeren anført, at den anfægtede afgørelse blev vedtaget under tilsidesættelse af sagsøgerens ret til at blive hørt og dennes grundlæggende rettigheder. Endelig har sagsøgeren anført, at den anfægtede afgørelse blev vedtaget under omstændigheder, som udgør magtmisbrug eller -fordrejning og/eller proceduremisbrug eller -fordrejning.

(1) EUT L 188, s. 21.
—

Det fastslås, at søgsmålet til prøvelse af afgørelse truffet den 24. april 2008 af Andet Appelkammer ved Kontoret for Harmonisering i det Indre Marked (Varemærker og Design) er indgivet inden for fristen og på behørig vis, og den nævnte afgørelse annulleres for alle eller dele af de afslåede varer efter en passende sagsbehandling.
DA Den Europæiske Unions Tidende C 236/15

Sag anlagt den 15. juli 2008 — Bayer Healthcare mod KHIM — Laboratorios ERN (CITRACAL)

(Sag T-277/08)

(2008/C 236/26)

Stævningen er affattet på engelsk

Parter

Sagsøger: Bayer Healthcare LLC (Morristown, De Forenede Stater) (ved barrister M. Edenborough)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Laboratorios ERN, SA (Sant Just Desvern, Spanien)

Sagsøgerens påstande

— Afgørelse truffet den 5. maj 2008 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 459/2007-4) annulleres.

— Harmoniseringskontoret eller subsidiært Laboratorios ERN, SA tilpligtes at betale sagens omkostninger. Mere subsidiært; Harmoniseringskontoret og Laboratorios ERN, SA pålægges af hæfte solidarisk for betaling af sagens omkostninger.

Søgsmålsgrunde og væsentligste argumenter

Ansøger om EF-varemærket: Bayer Healthcare LLC (tidligere Mission Pharmacal Company)

Det omhandlede EF-varemærke: Ordmærket »CITRACAL« for varer i klase 5, ansøgning nr. 1 757 855

Indehaver af det i indsigelsessagen påberåbte varemærke eller tegn: Laboratorios ERN, SA (tidligere Laboratorios Diviser-Aquilea, SL)

Det i indsigelsessagen påberåbte varemærke eller tegn: Det spanske varemærke »CICATRAL« med registreringsnr. 223 532 for varer i klase 1 og 5

Indsigelsesafdelingens afgørelse: Indsigelsen taget til følge i forhold til alle de anfægtede varer

Appelkammerets afgørelse: Afslag på klagen

Søgsmålsgrunde: Appelkammeret begik en fejl i forbindelse med bedømmelsen af beviset for brug, herunder navnlig vedrørende spørgsmålet om tilvejebringelse af en passende oversættelse af fortegnelsen over de varer, som det i indsigelsessagen påberåbte varemærke anvendtes for. Desuden begik appelkammeret en fejl i forbindelse med vurderingen af risikoen for forveksling af de omtvistede varemærker.
DA Den Europæiske Unions Tidende C 236/15

Sag anlagt den 15. juli 2008 — Al-Aqsa mod Rådet

(Sag T-276/08)

(2008/C 236/25)

Processprog: nederlandsk

Parter

Sagsøger: Al-Aqsa (Heerlen, Nederlandene) (ved advocaten J. Pauw og M. Uiterwaal)

Sagsøgt: Rådet for Den Europæiske Union

Sagsøgerens påstande

— Rådet for Den Europæiske Union tilpligtes at betale sagsøgeren en erstatning for det tab, denne har lidt, på et beløb af 10 600 000 EUR, med tillæg af renter for tiden indtil dommens afsigelse, subsidiært en erstatning, der fastsættes efter Rettens skøn.

— Rådet for Den Europæiske Union tilpligtes at betale sagens omkostninger.

Søgsmålsgrunde og væsentligste argumenter

Sagsøgeren har nedlagt påstand om erstatning for det tab, som denne organisation hævder at have lidt på grund af, at den i medfør af Rådets afgørelse 2003/480/EF af 27. juni 2003 (1) blev optaget på listen over personer, på hvem forordning nr. 2001/2580/EF (2) finder anvendelse. Ved de efterfølgende revisioner af listen er sagsøgerens optagelse på denne blevet opretholdt.

Sagsøgeren har gjort gældende, at disse afgørelser af forskellige grunde er ulovlige. For det første har sagsøgeren henvist til, at afgørelse 2006/379/EF af 29. maj 2006 (3) blev annulleret af Retten på grund af tilsidesættelse af kravet om en behørig begrundelse (4). Sagsøgeren har endvidere gjort gældende, at afgørelserne er behæftet med en række materielle mangler. I denne henseende har sagsøgeren henvist til de anbringender, som organisationen gjorde gældende i sag T-327/03 og sag T-348/07, Al-Aqsa mod Rådet (5).

Ifølge sagsøgeren er der tale om tilsidesættelser af individuelle rettigheder, som er tilstrækkeligt kvalificerede til, at det er begrundet, at der tilkendes erstatning. Sagsøgerens tab omfatter krænkelse af organisationens omdømme samt ikke-økonomisk skade, som Rådet bærer ansvaret for fra og med den 28. juni 2003, hvor de omhandlede fællesskabsforanstaltninger trådte i kraft.

(1) Rådets afgørelse 2003/403/EF af 27.6.2003 om gennemførelse af artikel 2, stk. 3, i forordning (EF) nr. 2580/2001 om specifikke restriktive foranstaltninger mod visse personer og enheder med henblik på at bekæmpe terrorisme, og om ophævelse af afgørelse 2002/974/EF (EUT L 160, s. 81).

(2) Rådets forordning (EF) nr. 2580/2001 af 27.12.2001 om specifikke restriktive foranstaltninger mod visse personer og enheder med henblik på at bekæmpe terrorisme (EFT L 344, s. 70).

(3) Rådets afgørelse 2006/379/EF af 29.5.2006 om gennemførelse af artikel 2, stk. 3, i forordning (EF) nr. 2580/2001 om specifikke restriktive foranstaltninger mod visse personer og enheder med henblik på at bekæmpe terrorisme, og om ophævelse af afgørelse 2005/930/EF (EUT L 144, s. 21).

(4) Dom afsagt af Retten i Første Instans den 11.7.2007, Al-Aqsa mod Rådet, sag T-327/03, endnu ikke trykt i Samling af Afgørelser.

(5) EUT 2003 C 289, s. 30, og EUT 2007 C 269, s. 61.
—

Kommissionen for De Europæiske Fællesskaber tilpligtes at betale sagsøgeren en skadeserstatning for den immaterielle og ikke-økonomiske skade, som han har lidt på grund af behandlingen af hans anmodning, af passende størrelse, i det mindste dog en symbolsk skadeserstatning på 1 EUR.
—

Der gives medhold i de påstande, der er nedlagt i stævningen, og følgelig annulleres den forordning, hvormed der er indført et forbud fra den 16. juni 2008 mod fiskeri efter tun i Atlanterhavet øst for 45° V og i Middelhavet fra notfartøjer, der fører italiensk flag (forordningens artikel 1), og hvorefter EF-operatører fra den 16. juni 2008 ikke må acceptere landinger, anbringelse i bur med henblik på opfedning eller opdræt eller omladning i EF-farvande eller -havne af tun fanget i Atlanterhavet øst for 45° V og i Middelhavet fra ovennævnte fartøjer (forordningens artikel 3, stk. 1).
DA Den Europæiske Unions Tidende C 260/14

Sag anlagt den 30. juli 2008 — Tresplain Investments mod KHIM — Hoo Hing (Golden Elephant Brand)

(Sag T-303/08)

(2008/C 260/26)

Stævningen er affattet på engelsk

Parter

Sagsøger: Tresplain Investments Ltd (Hong Kong, Kina) (ved barrister D. McFarland)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Hoo Hing Holdings Ltd (Romford, Det Forenede Kongerige)

Sagsøgerens påstande

— Afgørelse truffet den 7. maj 2008 af Første Appelkammer ved Kontoret for Harmonisering i det Indre Marked (Varemærker og Design) i sag R 889/2007-1 annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Det registrerede EF-varemærke, der begæres erklæret ugyldigt: Figurmærket »Golden Elephant Brand« for varer i klasse 30 — EF-varemærkeregistrering nr. 241 810

Indehaver af EF-varemærket: Tresplain Investments Ltd

Indgiveren af begæringen om, at EF-varemærket erklæres ugyldigt: Hoo Hing Holdings Ltd

Varemærkerettigheder påberåbt af indgiveren af ugyldighedsbegæringen: Det ikke-registrerede figurmærke »GOLDEN ELEPHANT«, som har været anvendt i Det Forenede Kongerige

Annullationsafdelingens afgørelse: Afvisning af begæringen om, at EF-varemærket erklæres ugyldigt

Appelkammerets afgørelse: Annullation af Annullationsafdelingens afgørelse

Søgsmålsgrunde: Artikel 73 og 74 i Rådets forordning nr. 40/94 er tilsidesat, idet appelkammeret har begået en retlig fejl ved at tage påståede faktiske omstændigheder, såvel som retlige formodninger og antagelser, som parterne ikke har forelagt eller godtgjort, i betragtning og samtidig har afvist at tage andre faktiske omstændigheder, beviser og anbringender, som sagsøgeren har fremført, i betragtning. Artikel 8, stk. 4, i Rådets forordning nr. 40/94 er tilsidesat, idet appelkammeret har begået en retlig fejl ved at have fundet, at der forelå en risiko for relevant forveksling mellem de omhandlede varemærker og som følge heraf, at en skade var sandsynlig.
DA Den Europæiske Unions Tidende C 260/16

Sag anlagt den 4. august 2008 — G-Star Raw Denim mod KHIM — ESGW Holdings (G Stor)

(Sag T-309/08)

(2008/C 260/29)

Stævningen er affattet på engelsk

Parter

Sagsøger: G-Star Raw Denim Kft. (Budapest, Ungarn) (ved lawyer G. Vos)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: ESGW Holdings Ltd (Tortola, De Britiske Jomfruøer)

Sagsøgerens påstande

— Afgørelse truffet den 14. april 2008 af Første Appelkammer ved Kontoret for Harmonisering i det Indre Marked (Varemærker og Design) i sag R 1232/2007-1 annulleres.

— Registrering af EF-varemærkeansøgning nr. 4 195 368 afslås.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: ESGW Holdings Ltd

Det omhandlede EF-varemærke: Figurmærket »G Stor« for varer i klasse 9

Indehaver af det i indsigelsessagen påberåbte varemærke eller tegn: G-Star Raw Denim kft.

Det i indsigelsessagen påberåbte varemærke eller tegn: Benelux-varemærkeregistrering nr. 545 551 af ordmærket »G-STAR« for varer i klasse 25. EF-ord- og figurmærket »G-STAR«, registreringsnr. 3 445 401, for varer i klasse 9 og 25. EF-ordmærket »G-STAR«, registreringsnr. 3 444 262, for varer i klasse 9 og 25. Det ældre velkendte varemærke »G-Star«, der er beskyttet i forskellige lande for varer i klasse 25. EF-varemærket »G-STAR RAW DENIM«, registreringsnr. 3 444 171, for varer i klasse 9 og 35. Det nederlandske firmanavn G-Star International B.V.

Indsigelsesafdelingens afgørelse: Medhold i indsigelsen og afslag på ansøgningen i dens helhed

Appelkammerets afgørelse: Den anfægtede afgørelse annulleret og indsigelsen forkastet

Søgsmålsgrunde: Tilsidesættelse af artikel 8, stk. 5, i Rådets forordning nr. 40/94, idet appelkammeret anvendte de forkerte kriterier ved bedømmelsen af kravene om, at de berørte varemærker skal ligne hinanden, og at det ældre varemærke skal være påført skade. Appelkammeret foretog endvidere i forbindelse med nævnte bedømmelse en ukorrekt vurdering af de faktiske omstændigheder.
DA Den Europæiske Unions Tidende C 260/16

Sag anlagt den 11. august 2008 — REWE-Zentral mod KHIM — Grupo Corporativo Teype (Solfrutta)

(Sag T-331/08)

(2008/C 260/30)

Stævningen er affattet på engelsk

Parter

Sagsøger: REWE-Zentral AG (Köln, Tyskland) (ved lawyers A. Bognár og M. Kinkeldey)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Grupo Corporativo Teype, SL (Madrid, Spanien)

Sagsøgerens påstande

— Afgørelse truffet den 21. maj 2008 af Andet Appelkammer ved Kontoret for Harmonisering i det Indre Marked (Varemærker og Design) i sag R 1679/2007-2 annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: REWE-Zentral AG

Det omhandlede EF-varemærke: Ordmærket »Solfrutta« for varer i klasse 29, 30 og 32

Indehaver af det i indsigelsessagen påberåbte varemærke eller tegn: Grupo Corporativo Teype, SL

Det i indsigelsessagen påberåbte varemærke eller tegn: EF-ordmærket »FRUTISOL«, registreringsnr. 1 687 722, for varer i klasse 32. Det spanske ordmærke »FRUTISOL«, registreringsnr. 2 018 327, for varer i klasse 32.

Indsigelsesafdelingens afgørelse: Delvis medhold i indsigelsen

Appelkammerets afgørelse: Afvisning af klagen

Søgsmålsgrunde: Tilsidesættelse af artikel 8, stk. 1, litra b), i Rådets forordning (EF) nr. 40/94, idet appelkammeret begik en fejl ved ikke at tage hensyn til de ældre varemærkers påståede svage grad af særpræg. Ved alene at foretage en bedømmelse af lighederne mellem de berørte varemærkers enkelte bestanddele, tog appelkammeret endvidere ikke i tilstrækkeligt omfang hensyn til, at det mest relevante aspekt ved en sådan vurdering er det helhedsindtryk, som de berørte varemærker giver.
DA Den Europæiske Unions Tidende C 260/15

Sag anlagt den 7. august 2008 — Aldi Einkauf mod KHIM — Goya Importaciones y Distribuciones (4 OUT Living)

(Sag T-307/08)

(2008/C 260/27)

Stævningen er affattet på engelsk

Parter

Sagsøger: Aldi Einkauf GmbH & Co. OHG (Essen, Tyskland) (ved lawyers N. Lützenrath, U. Rademacher, L. Kolks og C. Fürsen)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Goya Importaciones y Distribuciones SL (Cuarte de Huerva, Spanien)

Sagsøgerens påstande

— Afgørelse truffet den 7. maj 2008 af Første Appelkammer ved Kontoret for Harmonisering i det Indre Marked (Varemærker og Design) i sag R 1199/2007-1 annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: Aldi Einkauf GmbH & Co. OHG

Det omhandlede EF-varemærke: Figurmærket »4 OUT Living« for varer og tjenesteydelser i klasse 18, 25 og 28

Indehaver af det i indsigelsessagen påberåbte varemærke eller tegn: Goya Importaciones y Distribuciones SL

Det i indsigelsessagen påberåbte varemærke eller tegn: Spansk varemærkeregistrering nr. 2 604 969 af figurmærket »Living & Co« for varer og tjenesteydelser i klasse 3, 14, 16, 18, 21, 25, 34 og 35

Indsigelsesafdelingens afgørelse: Delvist medhold i indsigelsen

Appelkammerets afgørelse: Afvisning af klagen

Søgsmålsgrunde: Artikel 8, stk. 1, litra b), i Rådets forordning nr. 40/94 er tilsidesat, idet Appelkammeret har begået en retlig fejl ved at fastslå, at der er risiko for forveksling af de omhandlede varemærker.
DA Den Europæiske Unions Tidende C 260/17

Sag anlagt den 18. august 2008 — Chocoladefabriken Lindt & Sprüngli mod KHIM (gengivelse af et chokoladerensdyr)

(Sag T-337/08)

(2008/C 260/32)

Processprog: tysk

Parter

Sagsøger: Chocoladefabriken Lindt & Sprüngli AG (Kilchberg, Schweiz) (ved Rechtsanwälte R. Lange, E. Schalast og G. Hild)

Sagsøgt: Kontoret for Harmonisering i det Indre Marked (Varemærker og Design)

Sagsøgerens påstande

— Afgørelsen truffet den 12. juni 2008 af Fjerde Appelkammer ved Kontoret for Harmonisering i det Indre Marked (Varemærker og Design) (klagesag R 780/2005-4) annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Det EF-varemærke, der søges registreret: Et tredimensionelt varemærke, som gengiver et chokoladerensdyr, for varer i klasse 30 (ansøgning nr. 4 098 489).

Undersøgerens afgørelse: Afslag på ansøgningen.

Appelkammerets afgørelse: Afslag på klagen.

Søgsmålsgrunde: Tilsidesættelse af artikel 7, stk. 1, litra b) og c), i forordning (EF) nr. 40/94 (1), idet det ansøgte varemærke har fornødent særpræg, og der ikke er noget friholdelsesbehov.

(1) Rådets forordning (EF) nr. 40/94 af 20.12.1993 om EF-varemærker (EFT 1994 L 11, s. 1).